พระราชบัญญัติจัดตั้งศาลจังหวัดที่อำเภอภูเขียว จังหวัดชัยภูมิ พุทธศักราช 2482
ประกาศวันที่ 1939-10-16

content: พระราชบัญญัติ จัดตั้งศาลจังหวัดที่อำเภอภูเขียว จังหวัดชัยภูมิ พุทธศักราช ๒๔๘๒
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๔ สิงหาคม พุทธศักราช ๒๔๘๐) อาทิตย์ทิพอาภา พล.อ. เจ้าพระยาพิชเยนทร โยธิน ตราไว้ ณ วันที่ ๙ ตุลาคม พุทธศักราช ๒๔๘๒ เป็นปีที่ ๖ ในรัชชกาลปัจจุบัน
content: โดยที่สภาผู้แทนราษฎรลงมติว่า สมควรจัดตั้งศาลจังหวัดขึ้นที่อำเภอภูเขียว จังหวัดชัยภูมิ จึงมีพระบรมราชโองการให้ตราพระราชบัญญัติขึ้นไว้ โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติจัดตั้งศาลจังหวัดที่อำเภอภูเขียว จังหวัดชัยภูมิ พุทธศักราช ๒๔๘๒”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ตั้งแต่วันที่จะได้กำหนดไว้โดยพระราชกฤษฎีกาให้ตั้งศาลจังหวัดขึ้นที่อำเภอภูเขียว จังหวัดชัยภูมิ เรียกว่า “ศาลจังหวัดภูเขียว”
sectionNo: 4
content: มาตรา ๔ ให้ศาลจังหวัดภูเขียวมีเขตตลอดท้องที่อำเภอภูเขียวและอำเภอเกษตรสมบูรณ์ในจังหวัดชัยภูมิ บรรดาคดีของอำเภอที่กล่าวแล้วในวรรคก่อนซึ่งค้างพิจารณาในศาลจังหวัดชัยภูมิในวันตั้งศาลตามความในมาตรา ๓ ให้คงพิจารณาพิพากษาในศาลจังหวัดชัยภูมิ
sectionNo: 5
content: มาตรา ๕ ให้รัฐมนตรีว่าการกระทรวงยุติธรรมมีหน้าที่รักษาการให้เป็นไปตามพระราชบัญญัตินี้
content: ผู้รับสนองพระบรมราชโองการ พิบูลสงคราม นายกรัฐมนตรี
sectionNo: ฉบับที่ 2
content: พระราชบัญญัติจัดตั้งศาลจังหวัดที่อำเภอภูเขียว จังหวัดชัยภูมิ (ฉบับที่ ๒) พ.ศ. ๒๕๐๓
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ศาลจังหวัดภูเขียวซึ่งมีเขตตลอดท้องที่อำเภอภูเขียวและอำเภอเกษตรสมบูรณ์ในจังหวัดชัยภูมิอยู่แล้วนั้นมีเขตตลอดท้องที่อำเภอแก้งคร้อและอำเภอคอนสารในจังหวัดชัยภูมิด้วย
sectionNo: 4
content: มาตรา ๔ บรรดาคดีของอำเภอแก้งคร้อและอำเภอคอนสารที่ค้างอยู่ในศาลจังหวัดชัยภูมิในวันที่พระราชบัญญัตินี้ใช้บังคับให้คงพิจารณาพิพากษาในศาลจังหวัดชัยภูมิเว้นแต่คดีที่ศาลจังหวัดชัยภูมิยังมิได้เริ่มสืบพยาน ก็ให้โอนคดีนั้น ๆไปพิจารณาพิพากษาในศาลจังหวัดภูเขียว
sectionNo: 5
content: มาตรา ๕ ให้รัฐมนตรีว่าการกระทรวงยุติธรรมรักษาการตามพระราชบัญญัตินี้
content: หมายเหตุ :- เหตุผลในการประกาศใช้พระราชบัญญัติฉบับนี้ คือเนื่องจากพระราชบัญญัติจัดตั้งศาลจังหวัดที่อำเภอภูเขียว จังหวัดชัยภูมิพุทธศักราช ๒๔๘๒ มาตรา ๔ บัญญัติให้ศาลจังหวัดภูเขียวมีเขตตลอดท้องที่อำเภอภูเขียวและอำเภอเกษตรสมบูรณ์ในจังหวัดชัยภูมิ บัดนี้ มีพระราชกฤษฎีกาตั้งอำเภอชุมพวง
content: อำเภอเชียงยืนอำเภอแก้งคร้อ อำเภอสำโรงทาบ อำเภอคอนสาร อำเภอเซกา อำเภอทุ่งเสลี่ยมอำเภอบ้านด่าน อำเภอขนอม อำเภอบ้านแพรก อำเภอกะทู้ และอำเภอคลองใหญ่ พ.ศ. ๒๕๐๒ ตั้งกิ่งอำเภอแก้งคร้อและกิ่งอำเภอคอนสารซึ่งเคยอยู่ในเขตปกครองของอำเภอภูเขียว
content: ขึ้นเป็นอำเภอและให้อำเภอทั้งสองที่ตั้งขึ้นใหม่นี้ขึ้นอยู่ในความปกครองของจังหวัดชัยภูมิจึงเป็นเหตุให้คดีความซึ่งเกิดขึ้นในอำเภอทั้งสองและเคยอยู่ในเขตอำนาจของศาลจังหวัดภูเขียวในขณะที่ท้องที่อำเภอทั้งสองยังมีฐานะเป็นกิ่งอำเภอและอยู่ในเขตปกครองของอำเภอภูเขียวนั้นต้องไปตกอยู่ในเขตอำนาจศาลจังหวัดชัยภูมิเพ
content: ราะศาลจังหวัดภูเขียวมีเขตอำนาจในท้องที่อำเภอเพียงสองอำเภอคืออำเภอภูเขียวและอำเภอเกษตรสมบูรณ์เท่านั้น จึงเห็นเป็นการสมควรตราพระราชบัญญัติฉบับนี้ขึ้นเพื่อขยายเขตอำนาจศาลจังหวัดภูเขียวให้รวมถึงอำเภอแก้งคร้อและอำเภอคอนสารที่ตั้งขึ้นใหม่ด้วย
content: ทั้งนี้เพื่ออำนวยความสะดวกแก่ประชาชนผู้มีอรรถคดีเพราะการคมนาคมจากอำเภอทั้งสองนี้ไปยังจังหวัดชัยภูมิโดยตรงไม่สะดวกและห่างไกลมาก